# Marina Ovsiànnikova

Marina Ovsiànnikova (rus: Марина Владимировна Овсянникова) (Odessa, 19 de juny de 1978) és una productora de televisió russa, nascuda a Ucraïna, de mare russa i pare ucraïnès. Va estar contractada al canal de televisió Pervi Kanal, el segon canal més vist de Rússia, i a la Companyia estatal de televisió i radioemissora de tot Rússia.
El 14 de març de 2022, Ovsiànnikova va interrompre una emissió en directe de notícies a la televisió controlada per l'estat rus per protestar contra la invasió russa d'Ucraïna, la qual cosa va arribar als titulars dels noticiaris internacionals. Ovsiànnikova va aparèixer, en el noticiari del vespre, Vrémia, darrere de la presentadora Ekaterina Andreeva, amb un cartell escrit en una barreja de rus i anglès. El programa va ser vist per milions d'espectadors. El text en qüestió deia el següent: «No a la guerra. Aturin la guerra, no es creguin la propaganda, aquí els estan mentint. Russos contra la guerra».
Ovsiànnikova va ser immediatament detinguda per la policia russa, i traslladada a l'estació de policia Ostankino a Moscou. El portaveu del Kremlin Dmitri Peskov va condemnar la protesta com a hooliganisme. L'acció de protesta va ser àmpliament difosa a les xarxes socials, incloent Facebook, Telegram i Twitter i va atreure substancial cobertura en els mitjans de comunicació global. El 15 de març, el president Volodímir Zelenski d'Ucraïna li va donar les gràcies en una transmissió televisada. El senador dels EUA, Bernie Sanders, va lloar Ovsiànnikova, dient que va mostrar un valor increïble.
Ovsiànnikova podria enfrontar-se a fins a 15 anys de presó, segons les lleis de desinformació de Rússia sobre la invasió a Ucraïna. El 15 de març, va ser multada amb 30.000 rubles (250 euros) per un vídeo (anterior a la seva intervenció televisiva contra la guerra) en el què feia una crida a participar en manifestacions. L'octubre del 2022 es va conèixer que havia aconseguit abandonar el país.

## Referències

* ↑ «Kuppet russisk TV-sending med antikrig-budskap» (en noruec bokmål). [Consulta: 16 març 2022].
* ↑ «Ukraine war: Protester exposes cracks in Kremlin's war message» (en anglès). BBC News, 15-03-2022.
* ↑ «Журналистка и выпускница КубГУ вышла с пацифистским плакатом во время прямого эфира новостей на Первом канале» (en rus). [Consulta: 16 març 2022].
* 1 2 «Employee bursts onto live Russian state TV to denounce war: ‘They are lying to you here’» (en anglès). Washington Post. ISSN: 0190-8286.
* 1 2 Troianovski, Anton «A protester storms a live broadcast on Russia’s most-watched news show, yelling, ‘Stop the war!’» (en anglès). The New York Times, 14-03-2022. ISSN: 0362-4331.
* ↑ «Russia outlaws spreading ‘fake news’ about the Russian military with fines and prison» (en anglès americà), 07-03-2022. [Consulta: 16 març 2022].
* ↑ «Missing for 12 hours: the Russian TV presenter Marina Ovsyannikova who said no to war», 15-03-2022. Arxivat de l'original el 2022-03-15. [Consulta: 16 març 2022].
* ↑ «Zelenskyj advarer Norge og Europa: – Vi er alle russiske mål» (en noruec bokmål). [Consulta: 16 març 2022].
* ↑ March 15, Charmaine Patterson; Am, 2022 12:49. «Russian TV Channel Editor Marina Ovsyannikova Interrupts Live Broadcast with Sign Reading 'No War'» (en anglès). [Consulta: 16 març 2022].
* ↑ Ball, Tom «Marina Ovsyannikova: Russian journalist who denounced lies on TV fined — but could face years in jail» (en anglès). The Times. ISSN: 0140-0460.
* ↑ «Marina Ovsyannikova: Russian journalist tells of 14-hour interrogation» (en anglès). BBC News, 15-03-2022.
* ↑ Cuesta, Javier G. «La periodista que protestó en televisión contra la guerra huye de Rusia y recibe la protección de un país europeo» (en castellà), 17-10-2022. [Consulta: 17 octubre 2022].